Таймин Бийболат шаьш вийна хилар къайладаккха г1оьртира паччахьан инарлаш. Цу хьокъехь а халкъалахь лелаш масех легенда ду. Амма, шаьш, Майртуьпахоша т1едуьтург, цхьаъ ду. 1825-чу шарахь г1умкийн Эрпели олучу юьртара уггар хаза йо1 юкъарло а дуьйцуш Ермоловга маре еллера Таркховн Шовхала Маьхьта-Гирас. Эрпели Дагестанехь, Нохчийчохь г1араяьлла юрт ю уггар хаза мехкарий, зударий болуш. Ермоловс т1елатар дина кхин а 4 лай ялийнера Эрпелера. Царех шен зударий бира къизачу Сардала. И бахьанехь Таймин Бийболата вийнера Маьхьта-Гира мискачу г1умкаша дехарца. Шен ден ч1ир оьцур ю ша аьлла паччахьан пластунийн отряде д1аязвеллера цуьнан к1ант Сали. 1832-чу шеран 14-чу июнехь к1ело а йина Бийболат вен аьтту белира цуьнан лорах леларчу таллархойн тобана.